Document ID: /roh_data/filtered/fineweb-2-filterrobots_roh.jsonl.gz/54249

Chastià plevon che ha dà la benedicziun a pèr omosexual
- Dumengia, 8.2.2015, 9:18
Il plevon da Bürglen en il chantun Uri sto bandunar sia plaiv, quai scriva l'uvestgieu da Cuira. La raschun saja ch'il plevon avevia dà la benedicziun ad in pèr omosexual l'atun passà.
Il plevon haja cuntrafatg a la ductrina da la baselgia catolica cun si'acziun. El vegnia transferì en l'uvestgieu da Losanna, Genevra e Friburg, communitgescha l'uvestgieu. Ses servetsch en l'uvestgieu da Cuira duaja esser terminà sin questa stad.